|  |  |  |  |
| --- | --- | --- | --- |
| dfz-logo | София 1618, бул. „Цар Борис III“ 136,тел.: 02/81-87-143, 02/81-87-173, 193dfz@dfz.bg, www.dfz.bg |  |  |

**От 8 февруари ДФЗ отваря прием на заявления за подпомагане по интервенциите в сектор „Пчеларство“ през Системата за електронни услуги**

От 8 февруари 2024 г. се отваря прием по интервенциите в сектор „Пчеларство“ за 2024 г. със [Заповед № 03-РД/437 от 30.01.2024 г.](https://www.dfz.bg/documents/20121/1068953/%D0%97%D0%B0%D0%BF%D0%BE%D0%B2%D0%B5%D0%B4%20%D0%98%D0%94%20%D1%81%D1%82%D0%B0%D1%80%D1%82%20%D0%BF%D1%80%D0%B8%D0%B5%D0%BC.pdf/f05087aa-d212-eaa9-2706-0c2836b106d4) на изпълнителния директор на Държавен фонд „Земеделие“ (ДФЗ). Приемът ще продължи до 22 февруари 2024 г.

Съгласно [Заповед](https://www.dfz.bg/documents/20121/1068953/%D0%91%D1%8E%D0%B4%D0%B6%D0%B5%D1%82%20%D0%BF%D1%87%D0%B5%D0%BB%D0%B8%202024.pdf/3f3d4c9c-22ce-7eb7-6a3c-498ad1d724fe) на министъра на земеделието и храните, финансовият ресурс за 2024 г. по интервенциите е в размер на 6 286 800.97 лева.

На интернет страницата на ДФЗ в „Схеми и мерки за подпомагане“ в секция „Пчеларство“ - [Интервенции в сектора на пчеларството 2024 г.](https://www.dfz.bg/bg/beekeeping/-/asset_publisher/qait/content/intervencii-v-sektora-na-pcelarstvoto-2024-g-?_com_liferay_asset_publisher_web_portlet_AssetPublisherPortlet_INSTANCE_qait_assetEntryId=1288209&_com_liferay_asset_publisher_web_portlet_AssetPublisherPortlet_INSTANCE_qait_redirect=https%3A%2F%2Fwww.dfz.bg%3A443%2Fbg%2Fbeekeeping%3Fp_p_id%3Dcom_liferay_asset_publisher_web_portlet_AssetPublisherPortlet_INSTANCE_qait%26p_p_lifecycle%3D0%26p_p_state%3Dnormal%26p_p_mode%3Dview%26_com_liferay_asset_publisher_web_portlet_AssetPublisherPortlet_INSTANCE_qait_assetEntryId%3D1288209%26_com_liferay_asset_publisher_web_portlet_AssetPublisherPortlet_INSTANCE_qait_cur%3D0%26p_r_p_resetCur%3Dfalse) е публикувана и [Заповед](https://www.dfz.bg/documents/20121/1068953/%D0%97%D0%B0%D0%BF%D0%BE%D0%B2%D0%B5%D0%B4%20%D1%80%D0%B5%D1%84%D0%B5%D1%80%D0%B5%D0%BD%D1%82%D0%BD%D0%B8%20%D1%86%D0%B5%D0%BD%D0%B8%202024.pdf/4d022c7e-4866-452f-28bd-d99b33f8db15) на министъра на земеделието и храните съдържаща списък с разходите/активите, за които има определени референтни цени за финансовата 2024 г. Към датата на подаване на заявлението за подпомагане за включените в списъка разходи/активи, кандидатът представя една оферта. За всички останали разходи/активи, за които няма определени референтни цени се представят три съпоставими оферти.

Държавен фонд „Земеделие“ (ДФЗ) напомня на кандидатите, че с промяната в Закона за подпомагане на земеделските производители (ЗПЗП), който е в сила от 01.01.2023 г., всички земеделски стопани, които искат да подадат заявления за подпомагане, следва да имат регистрация в Системата за електронни услуги (СЕУ). През СЕУ ще се осъществява и цялата комуникация между администрацията и бенефициерите на ДФЗ. Кандидатите по интервенциите в сектор „Пчеларство“ подават документи за финансова подкрепа единствено чрез СЕУ с квалифициран електронен подпис (КЕП).

За допълнителни въпроси и разяснение при попълване на заявлението в СЕУ, кандидатите могат да се обръщат към експертите от ДФ „Земеделие“ на телефон 02/8187690 от 9:00 ч. до 17:30 ч. в работните дни.

***30 януари 2024 г. ДФ „Земеделие“***